**PÁPAI TÖBBCÉLÚ KISTÉRSÉGI**

**TÁRSULÁS ELNÖKE**

**8500 PÁPA, Csáky L. u. 12.**

Előterjesztés

a Pápai Többcélú Kistérségi Társulás Társulási Tanácsa

2013. április 25-i ülésére

5. napirend

Napirend:Társulás2014. évi koncepciója

Tisztelt Társulási Tanács!

**Az államháztartásról szóló 2011. évi CXCV. Törvény** 24. § (1) bekezdésére, mely értelmében  a jegyző, főjegyző, körjegyző, megyei főjegyző (a továbbiakban együtt: jegyző) által elkészített, a következő évre vonatkozó költségvetési koncepciót a polgármester ***április 30-áig*** nyújtja be a képviselő-testületnek.

**A 368/2011. (XII. 31.) Korm. rendelet** **az államháztartásról szóló törvény végrehajtásáról** 26. § értelmében a jegyző a helyi önkormányzat költségvetési koncepcióját a tervezett bevételek, a kötelezettségvállalások és más fizetési kötelezettségek, és a Kormány Áht. 13. § (1) bekezdése szerinti döntései figyelembevételével állítja össze.

A polgármester a költségvetési koncepció tervezetéről a helyi önkormányzatnál működő bizottságok véleményét a szervezeti és működési szabályzatban foglaltak szerint kikéri, és azt a költségvetési koncepció tervezetéhez csatolja. A pénzügyi bizottságnak a költségvetési koncepció tervezetének egészéről véleményt kell alkotnia.

A költségvetési koncepció tervezetét a képviselő-testület a bizottságok véleményével együtt megtárgyalja, és határozatot hoz a költségvetés-készítés további munkálatairól.

***2014. évi költségvetési koncepció tartalmára nincs kötelező tartalmi és formai előírás.***

A koncepció elsődleges célja a következő évi költségvetés kialakításához szükséges alapelvek, főbb célkitűzések meghatározása.

**A helyi önkormányzatok támogatása**

A 2013. évtől az önkormányzati feladatellátás, ezzel együtt a finanszírozási rendszer is alapjaiban megváltozott. A korábban az önkormányzatok által ellátott feladatok egy része az államhoz került.

A változásokkal párhuzamosan, a megmaradó feladatok tekintetében a forrásszabályozás átalakítása sem maradhatott el. Új finanszírozási struktúra alakult ki, mely elszakad az eddigi jellemzően normatív támogatási rendszertől. E szempontból kiemelkedő szerepe van az ágazati feladatok meghatározásának, a kötelező önkormányzati feladatok és helyi közügyek szétválasztásának.

A feladatátrendeződés megjelent mind a közoktatásban, mind a szociális és az igazgatási ágazatban.. Ez a társulási feladatellátást alapjaiban nem érintette, azok ellátása továbbra is az önkormányzatok feladata.

Az önkormányzatoknál maradó feladatok nagyobb részét a klasszikus értelemben vett önkormányzati feladatok (igazgatási feladatok, településüzemeltetés, közvilágítás, helyi adóztatás, stb.) teszik ki.

A központi költségvetés az eddigi jövedelemkülönbség mérséklés helyett az átalakított támogatási rendszer egésze, benne pedig elsősorban az általános támogatás segíti hozzá az önkormányzatokat az egyenlő esélyű feladatellátáshoz. Az általános támogatás megállapításánál figyelembe veszik az önkormányzati törvényben előírt feladatokhoz rendelt kiadásokat, valamint a kiadások fedezetéül meghatározzák a helyi bevételek körét és hányadát.

**Bevételek**

A társulás által ellátott feladatokhoz, illetve azok jelentős részéhez a központi költségvetés biztosít támogatást. Az állami támogatások tervezése a mindenkori költségvetési törvény szerint vehető majd figyelembe.

2013-ban már szükség volt a Társulás feladatellátása finanszírozásában az önkormányzati befizetések bevezetésére.

2014-ben a Társulási Megállapodás alapján, ha az igényelhető, a központi költségvetési támogatás képezi a feladatellátás alapját, az önkormányzati hozzájárulás annak kiegészítő eleme marad.

A Társulás által ellátott feladatok vonatkozásában azonban lehetnek olyanok, melyekre a központi költségvetés támogatást nem biztosít. E feladatok finanszírozása az azt igénybe vevő képviselő-testületek lakosságszám arányos hozzájárulásával történik.

A szociális alapellátás vonatkozásában a térítési díj felülvizsgálatára a költségvetési törvény alapján kerül sor.

**Kiadások**

*Szociális és gyermekjóléti ellátás*

A 2013. évben végrehajtott módosítások értelmében az önkormányzati szektor szerepe az alapellátások területére koncentrálódik, az érintettek minél komplexebb „otthonközeli” ellátása érdekében. A szakellátások biztosításának kötelezettsége átkerül az állam felelősségébe. Az önkormányzati feladatellátás biztosítása a társulási együttműködés alapja.

*Személyi kiadások*

A keresetek 2014. évben a finanszírozás és a jogszabályváltozások függvényében módosulhatnak. A feladatellátások átalakulása miatt a 2014. évi költségvetés meghatározása során felül kell vizsgálni az engedélyezett létszámkeretet. Többletet a soros előrelépésekből adódó kötelezettségek, valamint a minimálbér emelkedés esetén annak biztosítása jelentenek.

**Dologi kiadások**

A Társulás 2014. évi költségvetésében biztosítani kell a feladatellátás tárgyi és egyéb működési feltételeit.

**Fejlesztési célú kiadások**

A 2014. évi költségvetés valószínűleg új kötelezettségvállalásokra nem tud forrást biztosítani csak abban az esetben, ha külső források igénybevételével saját forrás nélkül, vagy minimális saját forrással lehet megvalósítani a fejlesztést.

Pápa, 2013. április 16.

**Kunszt Szabolcs**

**elnök**

**Pápai Többcélú Kistérségi Társulás Társulási Tanács**

**/2013. (IV. 25.) határozata**

A Pápai Többcélú Kistérségi Társulás Társulási Tanácsa a Társulás 2014. évi költségvetési koncepcióját - mint a költségvetés kidolgozásának alapját - az alábbiak szerint elfogadja:

1. A működési bevételek és kiadások vonatkozásában a költségvetési terv összeállításánál alapvető szempont a pénzügyi egyensúly megteremtése.

2. Az önkormányzat hitelt – likviditási hitel kivételével- 2014. évben nem vesz fel.

3. Az intézményrendszer működésének felülvizsgálata, működőképességének - a takarékossági szempontok figyelembevételével – megőrzése.

4. A költségvetési előirányzatok tervezésekor a kötelező önkormányzati feladatok prioritását biztosítani kell. Önként vállalt feladat a költségvetésben akkor tervezhető, ha annak pénzügyi fedezete a képviselő-testületek döntése alapján saját bevételéből megteremthető. Az önként vállalt feladat kiadásainak finanszírozása a kötelező önkormányzati feladat ellátását nem veszélyeztetheti.

5. A pályázati lehetőségek figyelemmel kisérése, és kihasználása. A költségvetésben jelentkező többletbevételből meg kell teremteni a pályázati önrészeket.

6. Működési kiadások (foglalkoztatáspolitikai célokhoz igazodó személyi juttatások és kötelező valamint állami feladatokhoz kapcsolódó dologi kiadások, ezen túl az önként vállalt feladatokhoz kapcsolódó dologi kiadások) meghatározásakor a takarékos és hatékony gazdálkodás elvét érvényre kell juttatni. A költségek vonatkozásában a szükséges és reális fedezetet biztosítani kell a tervezés során.

7. A költségvetés előkészítésekor a jogszabályon, szerződésen, megállapodáson alapuló kiadások elsődlegességét biztosítani kell.

A Társulási Tanács utasítja a Munkaszervezet vezetőjét, hogy a költségvetési terv készítésekor a koncepcióban elfogadott döntéseket vegye figyelembe.

Felelős: Kunszt Szabolcs elnök

Svasticsné Hegedüs Henriett munkaszervezet vezető

Határidő: 2014. évi költségvetés készítése